Noteikumu (grozījumu) projekts 23-TA-1265
Izdrukāts 30.07.2026. 00.22 - 1.0.VK Redakcija
Noteikumu (grozījumu) projekts 23-TA-1265
Izdrukāts 30.07.2026. 00.22 - 1.0.VK Redakcija
Ministru kabineta noteikumi Nr. 591
Rīgā 2023. gada 17. oktobrī (prot. Nr. 52 16. §)
Grozījumi Ministru kabineta 2011. gada 4. oktobra noteikumos Nr. 756 "Veterināro recepšu noformēšanas un uzglabāšanas kārtība"
Izdoti saskaņā ar Veterinārmedicīnas likuma 57.panta trešo daļu
· Izdarīt Ministru kabineta 2011. gada 4. oktobra noteikumos Nr. 756 "Veterināro recepšu noformēšanas un uzglabāšanas kārtība" (Latvijas Vēstnesis, 2011, 158. nr.) šādus grozījumus:
· 1. Izteikt 4. punktu šādā redakcijā:
· "4. Recepti noformē praktizējošs veterinārārsts uz receptes veidlapas, kas saņemta no Pārtikas un veterinārā dienesta. Receptē norāda Eiropas Parlamenta un Padomes 2018. gada 11. decembra Regulas (ES) 2019/6 par veterinārajām zālēm un ar ko atceļ Direktīvu 2001/82/EK (turpmāk – Regula 2019/6) 105. panta 5. punktā noteikto informāciju."
· 2. Izteikt 11.2. apakšpunktu šādā redakcijā:
· "11.2. zāles, ar kurām atļauts veikt darbības tikai praktizējošam veterinārārstam:
· 11.2.1. imunoloģiskās veterinārās zāles;
· 11.2.2. dzīvnieku eitanāzijai vai  anestēzijai paredzētas zāles;
· 11.2.3. zāles, kuru lietošanā jāievēro īpaši piesardzības pasākumi un kuras drīkst ievadīt tikai praktizējošs veterinārārsts, un par to ir norāde zāļu apraksta sadaļā par īpašiem lietošanas ierobežojumiem un īpašiem lietošanas nosacījumiem;".
· 3. Izteikt 11.3. apakšpunktu šādā redakcijā:
· "11.3. zāles, kuras aizliegts lietot dzīvniekiem saskaņā ar normatīvajiem aktiem par ierobežojumiem zāļu lietošanā dzīvniekiem un prasībām dzīvnieku un to izcelsmes produktu apritei, ja dzīvniekiem lietotas zāles;".
· 4. Izteikt 11.4. apakšpunktu šādā redakcijā:
· "11.4. zāles, kas satur Komisijas 2009. gada 22. decembra Regulas (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura pielikumā noteiktās aizliegtās vielas, ja zāles paredzētas produktīvajam dzīvniekam. Šo nosacījumu neattiecina uz zirgu dzimtas dzīvniekiem, par kuriem saskaņā ar  Komisijas  2021. gada 10. jūnija Īstenošanas regulas (ES) 2021/963, ar ko nosaka noteikumus Eiropas Parlamenta un Padomes Regulas (ES) 2016/429, (ES) 2016/1012 un (ES) 2019/6 piemērošanai attiecībā uz zirgu identifikāciju un reģistrāciju un izveido identifikācijas dokumentu paraugus attiecībā uz šiem dzīvniekiem, 39. pantu ir deklarēts, ka attiecīgos zirgu dzimtas dzīvniekus nav paredzēts izmantot pārtikas produktu iegūšanai;".
· 5. Papildināt ar 11.5. apakšpunktu šādā redakcijā:
· "11.5. zāles, kas satur Komisijas 2022. gada 19. jūlija Īstenošanas regulas (ES) 2022/1255, ar kuru saskaņā ar Eiropas Parlamenta un Padomes Regulu (ES) 2019/6 izraugās tādus antimikrobiālos līdzekļus vai antimikrobiālo līdzekļu grupas, ko rezervē noteiktu cilvēka infekciju ārstēšanai, pielikumā minētos antimikrobiālos līdzekļus vai antimikrobiālo līdzekļu grupas."
· 6. Izteikt 15. punktu šādā redakcijā:
· "15. Praktizējošs veterinārārsts norāda receptes derīguma termiņu. Derīguma termiņš nav ilgāks par trim mēnešiem no attiecīgās receptes izrakstīšanas dienas, izņemot šo noteikumu 16. un 16.1 punktā minēto gadījumu."
· 7. Papildināt ar 16.1 punktu šādā redakcijā:
· "16.1 Izrakstot antimikrobiālās zāles, praktizējošs veterinārārsts norāda receptes derīguma termiņu, kas nav ilgāks par Regulas 2019/6 105. panta 10. punktā noteikto termiņu."
· 8. Papildināt ar 18.1 punktu šādā redakcijā:
· "18.1 Ja receptē izraksta:
· 18.11. profilaksei paredzētas antimikrobiālās zāles saskaņā ar Regulas 2019/6 107. panta 3. punktu, receptes sadaļā "Rp." papildus norāda "profilakse";
· 18.12. metafilaksei paredzētas antimikrobiālās zāles saskaņā ar Regulas 2019/6 107. panta 4. punktu, receptes sadaļā "Rp." papildus norāda "metafilakse";
· 18.13. zāles saskaņā ar Regulas 2019/6 112., 113. un 114. pantu, receptes sadaļā "Rp." papildus norāda "kaskāde"."

	Ministru prezidente
	(paraksts*)
	E. Siliņa

	Zemkopības ministrs
	(paraksts*)
	A. Krauze


* Dokuments ir parakstīts ar drošu elektronisko parakstu

